அலுமினியம் சிட்ரேட்டு

அலுமினியம் சிட்ரேட்டு (Aluminium citrate) AlC6H5O7 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியம் குளோரைடு அறுநீரேற்றுடன் சிட்ரிக் அமிலத்தைச் சேர்த்து வினைபுரியச் செய்வதால் வெண்மையான இப்படிக உப்பு உருவாகிறது. 

பயன்கள்
அலுமினியம் சிட்ரேட்டை எண்ணெய் தொழிற் துறையில் பல பலபடிகளுக்கு குறுக்கு இணைப்பாகப் பயன்படுத்தலாம். வியர்வை எதிர்ப்பு மருந்தாகவும் இது பயன்படுகிறது.

விளைவுகள்
கால்சியம் சிட்ரேட்டு (Ca2+) அயனியை இடப்பெயர்ச்சி செய்யும் Al3+ அயனிகளின் திறனின் காரணமாக அலுமினியம் சிட்ரேட்டு இரத்தத்தில் சுமார் 8% அலுமினியத்தை எடுத்துக்கொள்கிறது. இதனால் சிறுநீரகங்களில் பாசுபரசின் அதிகரிப்பு ஏற்படுவதால் நாள்பட்ட சிறுநீரக செயலிழப்பு ஏற்படுவதாக அறியப்படுகிறது. அல்சைமர் நோயை உண்டாக்கும் என சந்தேகிக்கப்படுகிறது என்றாலும் கூடுதல் சான்றுகள் தேவை காரணமாக உறுதிப்படவில்லை. சிலிகோசிசு நோயை தடுப்பது போன்ற சில நேர்மறையான விளைவுகளையும் மனிதர்களுக்கு இது அளிக்கிறது. ஒருவேளை இதை உட்கொண்டால், 80% சேர்மம் சிறுநீர் மூலம் உடல் வழியாக வெளியேற்றப்படுகிறது. மீதமுள்ளவையும் மெதுவாக வெளியேறும். 

அலுமினியம் சிட்ரேட்டு அணைவுகள்
அம்மோனியம் அலுமினியம் சிட்ரேட்டு ((NH4)4Al3C6H4O7(OH)(H2O)) போன்ற அணைவுச் சேர்மங்களை அலுமினியம் சிட்ரேட்டு உருவாக்கும். அலுமினியம் நைட்ரேட்டு நோனா நீரேற்று, சிட்ரிக் அமிலம் மற்றும் அம்மோனியம் ஐதராக்சைடு ஆகியவற்றைக் கலந்து இதை உருவாக்கலாம்.

மேற்கோள்கள்

பகுப்பு:அலுமினியம் சேர்மங்கள்
பகுப்பு:சிட்ரேட்டுகள்